CELEX: 32014R0610
Language: fi
Date: 2014-02-14 00:00:00
Title: Komission delegoitu asetus (EU) N:o 610/2014, annettu 14 päivänä helmikuuta 2014 , poikkeuksen myöntämisestä ECSEL-yhteisyritykselle tutkimuksen ja innovoinnin puiteohjelman Horisontti 2020 (2014–2020) osallistumista ja tulosten levittämistä koskevista säännöistä annetusta Euroopan parlamentin ja neuvoston asetuksesta (EU) N:o 1290/2013  ETA:n kannalta merkityksellinen teksti

7.6.2014   
            
            
               FI
            
            
               Euroopan unionin virallinen lehti
            
            
               L 168/53
            
         KOMISSION DELEGOITU ASETUS (EU) N:o 610/2014,
   annettu 14 päivänä helmikuuta 2014,
   poikkeuksen myöntämisestä ECSEL-yhteisyritykselle tutkimuksen ja innovoinnin puiteohjelman Horisontti 2020 (2014–2020) osallistumista ja tulosten levittämistä koskevista säännöistä annetusta Euroopan parlamentin ja neuvoston asetuksesta (EU) N:o 1290/2013
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tutkimuksen ja innovoinnin puiteohjelman Horisontti 2020 (2014–2020) osallistumista ja tulosten levittämistä koskevista säännöistä 11 päivänä joulukuuta 2013 annetun Euroopan parlamentin ja neuvoston asetuksen (EU) N:o 1290/2013 (1) ja erityisesti sen 1 artiklan 3 kohdan d alakohdan,
   sekä katsoo seuraavaa:
   
               (1)
            
            
               Euroopan parlamentin ja neuvoston asetuksella (EU) N:o 1291/2013 (2) perustetaan tutkimuksen ja innovoinnin puiteohjelma ”Horisontti 2020” (2014–2020), jäljempänä ’Horisontti 2020 -puiteohjelma’, ja säädetään unionin osallistumisesta julkisen ja yksityisen sektorin kumppanuuksiin, mukaan lukien yhteisyritykset, keskeisillä aloilla, joilla tutkimus ja innovointi voivat edistää unionin laajempia kilpailukykytavoitteita ja auttaa vastaamaan yhteiskunnallisiin haasteisiin.
            
         
               (2)
            
            
               Horisontti 2020 -puiteohjelman epäsuoriin toimiin osallistumisessa olisi noudatettava asetusta (EU) N:o 1290/2013. Jotta voidaan kuitenkin ottaa huomioon perussopimuksen 187 artiklan nojalla perustettujen yhteisyritysten toiminnan erityistarpeet elektronisten komponenttien ja järjestelmien alalla, komissiolle on siirretty Horisontti 2020 -puiteohjelman keston ajaksi valta antaa perussopimuksen 290 artiklan nojalla säädöksiä, jotka antavat rahoituselimille mahdollisuuden soveltaa tällä alalla unionin antamaan rahoitukseen poikkeavia korvausosuuksia tapauksissa, joissa vähintään yksi jäsenvaltio yhteisrahoittaa/osarahoittaa jotakin osallistujaa tai toimea.
            
         
               (3)
            
            
               ECSEL-yhteisyritys on perustettu neuvoston asetuksella (EU) N:o 561/2014 (3)31 päivään joulukuuta 2024 ulottuvaksi kaudeksi toteuttamaan elektronisten komponenttien ja järjestelmien alan yhteistä teknologia-aloitetta.
            
         
               (4)
            
            
               Toiminnan erityistarpeita on yksilöity jäsenvaltioiden antamaan yhteisrahoitukseen/osarahoitukseen ja kansallisten rahoitussääntöjen sovellettavuuteen liittyen.
            
         
               (5)
            
            
               Nämä toiminnan erityistarpeet huomioon ottaen on tarpeen myöntää poikkeus asetuksen (EU) N:o 1290/2013 28 artiklan 3 kohdassa tarkoitetusta yhdestä korvausosuudesta, jotta unionin rahoitukseen voidaan soveltaa osallistujien ja toimintojen tyypistä riippuvaa korvausosuutta tapauksissa, joissa vähintään yksi jäsenvaltio yhteisrahoittaa/osarahoittaa jotakin osallistujaa tai toimea. Korvausosuuden pitäisi riippua osallistujien ja toimintojen tyypistä, jotta voidaan helpottaa rajat ylittävää yhteistyötä etenkin pk-yritysten ja voittoa tavoittelemattomien järjestöjen kannalta ja samalla saavuttaa yksityisiin investointeihin kohdistuvan vipuvaikutuksen optimaalinen taso,
            
         ON HYVÄKSYNYT TÄMÄN ASETUKSEN:
   1 artikla
   Poiketen siitä, mitä asetuksen (EU) N:o 1290/2013 28 artiklan 3 kohdassa säädetään, ECSEL-yhteisyritys voi soveltaa tiettyyn toimeen annettavaan unionin rahoitukseen osallistujien ja toimintojen tyypistä riippuvia poikkeavia korvausosuuksia tapauksissa, joissa vähintään yksi jäsenvaltio yhteisrahoittaa/osarahoittaa jotakin osallistujaa tai toimea.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä helmikuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 347, 20.12.2013, s. 81.
   
      (2)  Euroopan parlamentin ja neuvoston asetus (EU) N:o 1291/2013, annettu 11 päivänä joulukuuta 2013, tutkimuksen ja innovoinnin puiteohjelmasta ”Horisontti 2020” (2014–2020) ja päätöksen N:o 1982/2006/EY kumoamisesta (EUVL L 347, 20.12.2013, s. 104).
   
      (3)  Neuvoston asetus (EU) N:o 561/2014, annettu 6 päivänä toukokuuta 2014, ECSEL-yhteisyrityksen perustamisesta (EUVL L 169, 7.6.2014, s. 152).